पाकिस्तान में होली का जश्न

भोपाल। भारत के साथ-साथ पाकिस्तान में भी इस बार होली बहुत उत्साह के साथ खेली गई। पाकिस्तान के सिंध प्रांत में इस साल होली की छुट्टी रखी गई थी। कराची में रहने वाली भोपाल की शगुफ्ता फरहद ने dainikbhaskar.com को बताया कि पाकिस्तान में कैसा था होली का उत्साह....

कराची में 22 जगह खेली गई होली.....

शगुफ्ता ने बताया कि कराची की हिंदू कम्युनिटी ने मिलकर करीब 22 जगह होली सेलिब्रेशन का कार्यक्रम आयोजित किया। इस सेलिब्रेशन में पाकिस्तान के कई राजनेता अौर बिजनेसमैन भी शामिल हुए। इसके साथ ही, मुस्लिम और ईसाई कम्युनिटी के लोग भी होली सेलिब्रेशन में शामिल हुए। उन्होंने पाकिस्तान में होली सेलिब्रेशन के कुछ फोटो dainikbhaskar.com को भेजे हैं।

छुट्टी से दोगुना हुआ उत्साह

शगुफ्ता ने बताया कि वैसे तो हर साल होली का त्योहार पाकिस्तान में भी मनाया जाता है, लेकिन इस बार सरकारी छुट्टी की वजह से उत्साह दोगुना हो गया है। शगुफ्ता के शौहर अदीब ओवेश अंसारी ने बताया कि सिंध प्रांत की गवर्नमेंट की इस डिसीजन के लिए हर जगह तारीफ हो रही है। वे कराची में एक मुशायरा कमेटी के अध्यक्ष भी हैं। उन्होंने बताया कि कराची के पास उमरकोट में पाकिस्तान पीपुल्स पार्टी के नेता और बेनजीर भुट्टो के बेटे बिलावल भुट्टो ने भी होली सेलिब्रेशन में हिस्सा लिया।

आगे की स्लाइड्स में देखें होली सेलिब्रेशन के फोटोज...